open-index/open-wikipedia-markdown huggingface dataset:
Tore Stemland

**Tore Stemland** (født **Nilsen**; 1963) er en norsk rockehistoriker, musiker og journalist. Han har en bachelorgrad i sosiologi. 

I tidsrommet 1981-1986 var han vokalist i punkbandene *Power to Gøss* og *Muggen granitt*. Nilsen var manager og skrev tekster til andre punkband fra Bodø blant annet Skjit-Lars, Mitti skritti og Politisk avfall.  

På 1980-tallet etablerte han duoen Asod dvi og var involvert i metallperkusjonsduoen *Psykisk tortur*. Gjennom disse var han med på flere vinylutgivelser og en kassettsamlinger. Nilsen tok på denne tiden kunstnernavnet NXP (noen ganger som Nekro XP) som han brukte på sine to diktsamlinger fra denne perioden. Under navnet NXP har han arbeidet som soloartist. Nilsen satt i styret for Bodø rockeklubb og var med å starte og drive Bodø raa raak klubb.

Nilsen flyttet til Oslo i 1986 og var på oppstart av bokkafeen på Blitz våren 1987. Senere var han involvert i Blitz Recording. I 1987 utvidet produksjonsselskapet Requiem seg til også å involvere konsertvirksomhet. 

I 1990 flyttet han tilbake til Bodø og startet punkbandet *Terror for Jesus* og ble ansatt som daglig leder i Bodø rockeklubb. På 1990-tallet satt han i rytmisk utvalg i Nordland Musikkfestuke i flere perioder. I 1993 giftet han seg med Linn Stemland og tok hennes etternavn. Stemland skrev i perioden 1998-99 på oppslagsverket *Bodøs pop og rock 1952-99* (Requiem, 1999). Han var journalist for flere musikkaviser som for eksempel Feedback (zine), Rock Furore og i en kort periode kulturredaktør i BodøAvisa. 

Fra 2000 og til 2008 arbeidet Stemland som freelancejournalist. I 2006 var han en av grunnleggerne av Klubb Nødutgang i Bodø som i all hovedsak har arrangert Nødutgangfestivalen hvert år siden. Var i 2006 med på å grunnlegge plateselskapet Go To Gate Records.

Som musikalsk soloprosjekt har han beveget seg mest innenfor eksperimentell musikksjangere som avant-garde musikk, industrimusikk og tildels vært inspirert av futuristisk musikk. Han hadde sin første konsert som NXP på Nødutgangfestivalen på Gimle i Bodø 12. juni 2008 i samspill med Anders Moe. Etter det flere konserter som soloartist og i duo med The Dead Player og Ronny Wærnes ved flere annledninger. Som NXP har han tidligere medvirket i Psykisk tortur, Asod dvi, Terror for Jesus og Muggen granitt.

## Diskografi
**[[Café muzak]]* (1984)
**[[The Fine Art of Doing Nothing]]* (1985)
**[[D PR B]]* (1985)
**[[Mekanikk (album)|Mekanikk]]* (1986)
**[[NXP (album)|NXP]]* (1986)
**[[Aloof Traipse]]* (2006)
**[[Kill Kill Kill]]* (2007)
**[[It Is from Zero in Zero, That the True Movement of Being Begins]]* (2007)
**Ambolt EP* (2007)
**[[Et utvalg av bevegelser]]* (2008)
**[[Kela]]* (2008)
**[[Beauty Takes Out The Worst In People]]* (2011)
**[[One Minute Later]]* (2011)
**[[NXP/Kjetil Hanssen]]* (2011) I lag med Kjetil Hanssen
**[[Felleskontrollert Virksomhet]]* (2012) I lag med Ronny Wærnes
**[[Notes From The Field Of Guilt]]* (2013)

## Eksterne lenker
* Musikk fra Norge – blogg
*
Thomas William Lawson

**Thomas William Lawson** (født 26. februar 1857, død 8. februar 1925) var en amerikansk forretningsmann og forfatter. En kontroversiell Boston aksjemegler, han er kjent for både å promotere reformer i aksjemarkeder og formuen han la seg opp gjennom høyløftede aksjespekulasjoner.

## Bibliografi
* *The Krank: His Language and What it Means* (1888) a glossary of baseball expressions
* *History of the Republican Party*
* *Lawson History of the America's Cup* (1902), with Winfield M. Thompson
* ''Frenzied Finance, the Crime of Amalgamated'' (1906)
* *Friday the Thirteenth* (1907)
* *The Remedy* (1912)
* *The High Cost of Living* (1913)
* *The Leak* (1919)

## Referanser
Tappeluft

**Tappeluft** (av nordsamisk: *Dáhpeluokta*) er ei bygd og en grunnkrets i Alta kommune i Finnmark. Den ligger på nordsida av Langfjorden, litt øst for Langfjordbotn. Grunnkretsen Tappeluft/Riverbukt hadde 24 innbyggere i 2017.

Fylkesvei 882 går gjennom bygda. 

## Referanser
Unsetåa

**Unsetåa** er ei elv og et vassdrag i Rendalen kommune i Innlandet fylke. Ved Elvål renner den sammen med elva Tysla og danner elva Rena. Nord for Unnsetbrenna har den navnet **Finnstadåa**.

I nedbørfeltet finnes mange sjeldne plante- og fuglearter, og mange verdifulle kulturminner, bl.a. fangstgroper.  I Spekdalen har det vært både samisk, norsk og finsk bosetning.

Gjennom Spekehogget renner elva gjennom et trangt og bratt gjel.

Elva ble i 1993 vernet mot kraftutbygging gjennom Verneplan IV for vassdrag ned til samløpet med Tysla.

Navnet kan ha sammenheng med det norrøne *unnr* («bølge»).

## Litteratur
*NOU 1991:12A Verneplan for vassdrag IV
*Oluf Rygh: *Norske elvenavne*, Kristiania 1904

## Referanser
Strengekor

## Klimpreinstrumenter
Hos klimpreinstrument er **strengekor** eller bare **kor** to (eller svært sjelden flere) strenger som er plassert tett inntil hverandre og behandles som en enhet, dvs at de gripes og slås an sammen. Strengene i et kor stemmes i samme tone, enten unisono eller i oktavavstand.

Flerstrengede kor gir et større tonevolum og en fyldigere klang enn enkeltstrenger, gjerne også en lett svevning.

### Eksempel: tolvstrengs gitar
Tolvstrengs westerngitar er både
* dobbeltkorig: to strenger spilles som en enhet
* sekskorig: har seks strengekor.

Begge de høyeste strengene er stemt  unisont, de fire dypeste i oktav og notasjonen blir derfor: *Ee Aa dd' gg' h'h' e'e' *.

### Eksempler på korede klimpreinstrumenter

* oud
* renessanselutt
* barokkgitar
* cister
* portugisisk gitar
* vihuela
* mandolin
* mandola
* bouzouki
* tolvstrengsgitar
* charango
* bağlama (saz)

## Klaviaturinstrumenter
Også pianoet og forgjengerne klavikord og hammerklaver har strengekor.

## Referanser
Reaktant

En **reaktant** eller **reagens** er et stoff som forbrukes i en kjemisk reaksjon, altså et stoff på venstre side av reaksjonsligningen. Stoffer som ikke forbrukes i den kjemiske reaksjonen, f.eks. løsemidler og katalysatorer kalles ikke reaktanter.

I eldre litteratur brukes *reagens* om det vi vi dag vanligvis kaller *reaktant*, mens reagenser i nyere litteratur ofte viser til testreagenser, reaktanter som tilsettes for å påvise andre stoffer.

## Referanser
Glambattle

**GlamBattle** er en norsk glamourmodell-konkurranse, som ble arrangert første gang den 25. januar 2008, av fotograf Jan Espen Mathisen og modell Marielle Bjørknes. Ti glamourmodeller ble plukket ut i en audisjon for  så å kjempe om tittelen «årets glamourmodell» og vinner av konkurransen.
Perry’s Chemical Engineers’ Handbook

**Perry's Chemical Engineers' Handbook** er et oppslagsverk innen kjemiteknikk og andre vitenskapelige fag. Verket utgis av forlaget McGraw-Hill, og første utgave utkom i 1934. 

Noen av de emnene som omhandles i boka, er:
* fysiske egenskaper til kjemikalier og andre materialer
* matematikk
* termodynamikk
* varmetransport
* massetransport
* fluiddynamikk
* kjemiske reaktorer og kjemisk reaksjonskinetikk
* transport og oppbevaring av fluider
* utstyr for varmetransport
* psykrometri
* destillasjon
* gassabsorpsjon
* væske-væske-ekstraksjon
* adsorpsjon og ionebytte
* gass-fast, væske-fast og fast-fast operasjoner
* biokjemisk ingeniørvitenskap
* avfallshåndtering
* byggematerialer
* prosessøkonomi og kostnadsestimering
* prosess-sikkerhet

## Eksterne lenker
* Forhåndsvisning på Google Books
Rektor ved Universitetet i Bergen

**[[Rektor]] ved [[Universitetet i Bergen]]** er universitetets fremste akademiske verv og innehaveren har det øverste ansvaret for å lede universitetets virksomhet. Rektor er ex officio leder for universitetsstyret (tidligere *Det akademiske kollegium*). Tradisjonelt har rektor vært valgt blant de vitenskapelig ansatte, men det er nå åpent for enhver å stille til valg. Rektor velges av vitenskapelig ansatte, teknisk-administrativt ansatte og studenter for en periode på fire år og med mulighet for gjenvalg. Rektoratet består i tillegg til rektor av en valgt stedfortreder, *prorektor*, og kan dessuten omfatte en eller flere *viserektorer* utnevnt av rektor.

For perioden 2013 til 2017 er rektor Dag Rune Olsen og prorektor Anne Lise Fimreite. De utpekte ved tiltredelse Oddrun Samdal som viserektor for utdanning og Anne Christine Johannessen som viserektor for internasjonalisering i samme periode.Fra 1. juli 2015 ble Robert Bjerknes utpekt som viserektor for tverrfaglig virksomhet og store satsinger.

## Oversikt over rektorer

* Bjørn Trumpy 1946–1953
* Erik Waaler 1954–1959
* Ludvig Holm-Olsen 1960–1965
* Håkon Mosby 1966–1971
* Arne Johan Henrichsen 1972–1977
* Ørjar Øyen 1978–1983
* Arnfinn Graue 1984–1989
* Ole Didrik Lærum 1990–1995
* Jan Fridthjof Bernt 1996–1998
* Kirsti Koch Christensen 1999–2005
* Sigmund Grønmo 2005–2013
* Dag Rune Olsen 2013-2021
*Margareth Hagen 2021

## Referanser
San Marino i Eurovision Song Contest

**San Marino debuterte i Eurovision Song Contest** i 2008 og har deltatt 14 ganger i konkurransen. I debutåret kom San Marino sist i sin semifinale som sammen med sisteplassen i 2017 og 2023, er landets dårligste plassering i Eurovision Song Contest. På 15 forsøk har San Marino kvalifisert seg til finalen fire ganger: i 2014, 2019, 2021 og sist i 2025. Landets hittil beste plassering er 19. plassen fra 2019. 

## Historikk
I juni 2007 kunngjorde den sanmarinske kringkasteren SMRTV at de ønsket å bli med i Eurovision Song Contest i nær fremtid. Fem måneder senere bekreftet kanalen at San Marino skulle delta i Eurovision Song Contest 2008. Bidraget «Complice», fremført av bandet Miodio, endte opp på sisteplass i den første semifinalen med bare fem poeng.

Etter mye frem og tilbake valgte SMRTV å trekke seg fra konkurransen i 2009 og 2010. Årsaken var ifølge kringkasteren en vanskelig økonomisk situasjon i selskapet.

I 2011 var San Marino tilbake igjen og har deltatt hvert år siden. Den sanmarinske sangeren Valentina Monetta deltok tre år på rad og lyktes å ta landet sitt til finalen på tredje forsøk, i 2014. Frem til 2019 var dette den eneste gangen San Marino har deltatt i en Eurovision Song Contest-finale. Monetta var også den første siden østerrikske Udo Jürgens i 1966 til å delta i Eurovision Song Contest tre år i strekk. 

## Deltakere
Under er en liste over San Marinos deltakere, plasseringer og poeng i konkurransen siden debuten. 

## Stemmehistorikk
Oversikt over poeng til og fra San Marino i finaler siden debuten i 2008. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Poengene i tabellene omfatter bare finaler. Poeng som San Marino har gitt og fått i semifinaler, er ikke tatt med i tabellene.

## Kommentatorer og poengopplesere

I 2014 hadde den sanmarinske kringkasteren også engelsk kommentar på sin internettoverføring, med  og  direkte fra København.

## Galleri

Fil:ESC 2008 - San Marino - Miodio, 1st semifinal.jpg|Miodio i Beograd i 2008
Fil:ESC2013 - San Marino 03 (crop).jpg|Valentina Monetta i Malmö i 2013
Fil:ESC2014 - San Marino 01.jpg|Valentina Monetta i København 2014
Fil:20150516 ESC 2015 Michele Perniola & Anita Simoncini 7625.jpg|Michele Perniola og Anita Simoncini i Wien i 2015
Fil:ESC2016 - San Marino 09.jpg|Serhat i Stockholm i 2016
Fil:Eurovision Song Contest 2017, Semi Final 2 Rehearsals. Photo 228.jpg|Valentina Monetta og Jimmie Wilson i Kyiv i 2017
Fil:ESC2018 - San Marino 02.jpg|Jessika med Jenifer Brening i Lisboa i 2018
Fil:San Marino Eurovision 2019.jpg|Serhat i Tel Aviv i 2019
Fil:Eurovision 2022 - Semi-final 2 - San Marino - Achille Lauro (01).jpg|Achille Lauro på scenen i Torino i 2022.
Fil:Eurovision 2023 - Jury Semi-final 2 - San Marino - Piqued Jacks (03).jpg|Piqued Jacks i Liverpool i 2023.
Megara Eurovision Song Contest 2024 Final Malmö dress rehearsal semi 2 04.jpg|Megara i Malmö i 2024


## Se også
* San Marino i Junior Eurovision Song Contest

## Referanser
Tina Bachmann

**Tina Bachmann** er navnet til flere personer:

*Tina Bachmann (landhockeyspiller) (født 1978), tysk landhockeyspiller.
*Tina Bachmann (skiskytter) (født 1986), tysk skiskytter.
Torne lappmark

**Torne lappmark**, historisk såkalt *[[lappmark]]* i svensk Lappland, Norrbottens län omkring Torneälvens nedslagsfelt (derav navnet).

Torne Lappmark omfattet soknene *[[Karesuando]]* og *[[Jukkasjärvi]]*, det vil si nåværende Kiruna kommun i det nordligste Lappland på grensen mot Finland og Norge med Treriksrøysa lengst i nord.

## Kilder
* Nordisk familjebok, opplag 3, bind 19, 1933

## Videre lesning
* Arell, Nils (1938–); *Rennomadismen i Torne lappmark – markanvändning under kolonisationsepoken i framför allt Enontekis socken*, Skytteanska samfundet – LäSnsmuseet, Umeå, 1977, serie: *Meddelande Geografiska institutionen, Umeå universitet, nr 24*, *Kungl. Skytteanska samfundets handlingar, nr 17*, LIBRIS-id 139733
* Johansson, Carl (1901–1983); *Om kultplatser och heliga områden i Torne och Lule lappmarker – allmän översikt*, Uppsala, 1944, LIBRIS-id 2212843 
*  Korpijaakko-Labba, Kaisa; *Om samernas rättsliga ställning i Sverige-Finland – en rättshistorisk utredning av markanvändningsförhållanden och -rättigheter i Västerbottens lappmark före mitten av 1700-talet*, Juristförbundets förlag, Helsingfors, 1994, , LIBRIS-id 8225010 
* Olsson, Uno F. (1906–); *Folklore i Torne lappmark*, Kiruna, 1983, LIBRIS-id 373692 
* Tornaeus, Johannes (d. 1681); *Beskrifning, öfwer Tornå och Kemi lappmarker*, Stockholms 1772, LIBRIS-id 2240388
* Turi, Johan (1854–1936); *En bok om samernas liv / Muittalus samid birra*, översatt av Sven Karlén och K.B. Wiklund, utgiven 1917, facsimil-utg, 1987, Två förläggare, Umeå, , serie *Norrländska skrifter – 15*, LIBRIS-id 8380064 (Johan Turi är en god representant för den nordsamiske befolkningen i Torne lappmark)

## Eksterne lenker
*
L’Aquila

**L'Aquila** er en by sentralt i Italia, med 69&nbsp;368 innbyggere. Den ligger mellom middelaldermurer på en ås i den vide dalen til elva Aterno og er omgitt av Appenninene med Gran Sasso i nordøst. Den er både hovedstad i regionen Abruzzo og i provinsen L'Aquila. 

Byen består av et virvar av smale gater mellom bygninger og kirker fra barokken og renessansen og åpne piazzaer. Byen har universitet, Universitetet i L'Aquila, et teater, et symfoniorkester, et kunstakademi, et statskonservatorium og et filminstitutt. 

L'Aquila er sete for et katolsk erkebispedømme.

## Historie

Byen ble grunnlagt som ***Aquila*** av Fredrik II av Det tysk-romerske rike ut fra flere landsbyer som allerede eksisterte (99 ifølge et lokalt sagn). Byggingen av byen var ferdig i 1254 under Fredriks sønn Konrad IV av Tyskland. 

Da Konrad døde ble byen ødelagt av hans bror Manfred i 1259, men ble gjenoppbygd Karl I av Anjou, etterfølgeren hans som konge av Sicilia. Bymurene rundt byen stod ferdige i 1316. 

Den var raskt den nest største byen i Kongedømmet Napoli og var selvstyrt. 

Under jordskjelvet i 1703 omkom omtrent 3 000 mennesker. Mange døde inne i kirken San Domenico da den brøt sammen over dem. En rekke andre kirker og palasser i byen falt enten sammen eller ble påført store skader.

Byen ble plyndret to ganger av franske tropper under Napoleonskrigene i 1799.

Navnet ble endret til ***Aquila degli Abruzzi*** i 1861 og til *L'Aquila* i 1939.

6. april 2009 ble byen og regionen rammet av et voldsomt jordskjelv, som tok livet av over 200 mennesker og la mange bygninger og kulturskatter i grus.

## Severdigheter

Byen har svært meget middelaldersk byggsubstans i sitt sentrum, likeså meget fra den tidlige nytid. Særlig monumental er den hellige Bernardin av Sienas gravkirke, med fasade fra 1525.

Under Gamlebyen ligger pave Celestin Vs grav i kirken Santa Maria di Collemaggio utenfor byportene. Der hadde han før han ble valgt til pave ryddet et eneboersted, og det var her han ble intronisert. Basilikaen ble påbegynt i 1287 og har en bemerkelsesverdig hvit-rosa mønstret romansk-gotisk fasade. 

Kastellet Forte Spagnolo, som ble bygget under keiser Karl V tid for å holde L'Aquilas opprørske befolkning i sjakk, er nå Abruzzenes nasjonalmuseum, med antikk og sakral kunst og et mammutskjelett.

Ved en av byportene finner man *Fontana delle 99 Cannelle* (de 99 rørs brønn), fra 1272. Tallet 99 er unøyaktig. 

Om lag 9&nbsp;km utenfor byen er ruinene av sabinernes by Amiternum, som ble erobret av romerne i 293 f.Kr. Særlig amfiteateret og teateret der er vel bevart.

## Kjente borgere
* Sallustius
* Raffaele Cappelli (1848–1921)
* Nazzareno De Angelis (1881–1962)
* Corrado Kardinal Bafile (1903–2005)
* Italo Acconcia (1925–1983)
* Bruno Vespa (f. 1944)
* Alessia Fabiani (f. 1976)

## Referanser


## Eksterne lenker
* 
* Portal for L'Aquila
* Turisme i L'Aquila
Astri Andresen

**Astri Andresen** (født 3. juli 1955) er en norsk historiker. Hun er professor i historie ved Institutt for arkeologi, historie, kultur- og religionsvitenskap ved Universitetet i Bergen og er tilknyttet Rokkansenteret.

Andresen avla i 1983 hovedfag i historie ved Universitetet i Tromsø. I 1991 avla hun doktorgraden samme sted med en avhandling om nomadisk reindrift i Torne lappmark og Troms 1840–1920. I sin forskning har Andresen vært opptatt av minoritetshistorie, særlig samisk historie, helse- og medisinhistorie og barnehistorie. Andresen er leder av et nordisk forskernettverket i medisinhistorie. Hun er medlem av Advisory Board ved Centre for the Social History of Health and Health Care, Glasgow Caledonian University, og ved Centre for Health, Medicine and Society, Oxford Brookes University.

Andresen ble, som en del av Sigmund Grønmos rektorlag, i april 2009 utnevnt til viserektor for internasjonale relasjoner ved Universitetet i Bergen. 
I 2012 ble hun valgt inn i Det Norske Videnskaps-Akademi i gruppe for historie.

## Bibliografi
* «In the Wake of the Kautokeino Event: Changing Perceptions of Insanity and the Sámi 1852-1965», *Acta Borealia*,  24:2, 2007, 130–142.
* med Kari Tove Elvbakken: «From poor law society to the welfare state: school meals in Norway 1890s-1950s», *Journal of Epidemiology and Community Health*, 61, 2007, 374–377.
* *Hender små. Bortsetting av barn i Norge 1900-1950*, Fagbokforlaget, Bergen, 2006.
* «Perspectives on the Interaction of Medicine and Rural Cultures: Spain, Norway and European Russia 1860s-1910», i J. L. Barona og S. Cherry (red.): *Health and Medicine in Rural Europe (1850–1945)*, Scienta Veterum 11, Seminari d'estudis sobre la ciencia, Valencia, 2005.
* «States Demarcated – People Divided: the Skolts and the 1826 Border Treaty», i T. Jackson og J. P. Nielsen (red.): *Russia-Norway. Physical and Symbolic Borders*, History Department, University of Tromsø og Institute of World History, Russian Academy of Science, Moskva, 2005.
* «Grenser for arbeidet. Barn i norsk jordbruk 1900-1950», i M. Sjöberg (red.): *Jordbrukets barn. Barns och ungdomars fostran i agrara miljöer*, Skrifter om skogs- och landbrukshistoria, 18, Nordiska Museet, Stockholm, 2004.
* «Gender, probation and reform in inter-war Norway», i P. Cox og H. Shore (red.): *Becoming Delinquent: European Youth 1650-1950*, Ashgate Publisher, Darthmouth, 2002.
* «Usedelige jenter og tyvaktige gutter. Forholdet mellom barn, foreldre og det offentlige ca. 1920-1950», *Historisk Tidsskrift*, 80:4, 2001, 479-502.
* *«...en rig bondegut, en vakker, velbygget og livlig knegt». Kvinner på leting etter en framtid 1900-1925.* Historisk tidsskrift 1998 77: 437-466. 
* *Norge og de russiske Pasviksamene fra 1826-1924* Historisk tidsskrift 1984 63: 287-314 
* Jón Vidar Sigurdsson, Sverre Bagge, Anne-Hilde Nagel: *A Challenge on the Research Agenda. Gender Analysis of a Nation's History.* Historisk tidsskrift 2000 79: 2

## Referanser


## Eksterne lenker
	

* Forskerprofil, Universitetet i Bergen.
* Medisinhistorikaren, *På Høyden*, nettavis for Universitetet i Bergen, 6. 4. 2009.
Inge Bryhni

**Inge Bryhni** (født 1933) er en norsk geolog, og førstekonservator ved Naturhistorisk museum, Universitetet i Oslo på Tøyen i Oslo. 

Etter oppveksten i ytre Romsdal studerte han geologi ved Universitetet i Bergen (cand.real., 1958) og University of California, Berkeley.
Han ble i 1962 ansatt som universitetslektor ved Universitetet i Oslo, og ble i 1967 førstekonservator ved  Mineralogisk-geologisk museum på Tøyen, der han i 2012 er *konservator emeritus*.  Opp gjennom årene gjorde han flere undersøkelser av berggrunn i store deler av Sogn og Fjordane og Møre og Romsdal.

Han har vært ofte på NRK med egne serier, skrevet flere populærvitenskapelige fremstillinger, og vært fagansvarlig ved Store norske leksikon med følgende fagområder: Geologi generelt, geologiske prosesser og strukturer, geologisk tidsregning, sedimentologi, petroleumsgeologi.  For sin formidling ble han i 1984 tildelt NAVF sin pris på  for populærvitenskapelig forfatterskap, og i 2011 tildelt *Toffenprisen* fra Norsk geologisk forening. Steinparken i Bud i Romsdal er etablert av ham. 
Han har også utarbeidet webleksikonet *Geoleksi*.

Bud-2-HH-08.JPG | Steinparken i Bud i Romsdal

## Bibliografi
* 
* 
* 
* 

## Referanser
Raffaele Cappelli

**Raffaele Cappelli** (1848–1921) var en italiensk politiker og diplomat. 

Etter en rekke ambassadørposter var han generalsekretær for det italienske utenriksdepartementet fra 1885 til 1887. Han ble utenriksminister under regjeringen Starrabba V.

Han unnlot å stemme for italiensk inntreden i første verdenskrig.

## Referanser
Nazzareno De Angelis

**Nazzareno De Angelis** (født 17. november 1881 i Aquila degli Abruzzi i Italia, død 14. desember 1962 i Roma) var en italiensk operasanger. Han sang bass, og huskes gjerne for sine tolkninger av roller i operaer av Giuseppe Verdi og Richard Wagner. Han ble også beundret for sin tolkning av tittelrollen i Arrigo Boitos *[[Mefistofele]]*, som han sang over fem hundre ganger mellom 1906 og 1938. Han tolket  57 forskjellige operaroller i sin karriere og var med på over 1&nbsp;500 forestillinger.

## Referanser
The U.S. vs. John Lennon (soundtrack)

***The U.S. vs. John Lennon*** er soundtracket til dokumentarfilmen *The U.S. vs. John Lennon* fra 2006. Det ble gitt ut i september 2006 og nådde nummer 19 14. oktober 2006 på U.S. Top Soundtracks-listen.

## Sporliste
Alle sanger er skrevet av John Lennon, unntatt hvor annet står.
#«Power to the People» – 3:22
#«Nobody Told Me» – 3:34
#«Working Class Hero» – 3:48
#«I Found Out» – 3:37
#«Bed Peace» (John Lennon, Yoko Ono)
#«The Ballad of John and Yoko» (Lennon, McCartney) – 3:00
#«Give Peace a Chance» – 4:50
#«Love» – 3:23
#«Attica State» (live, spilt inn på 1971 John Sinclair Freedom Rally på Crisler Arena i Ann Arbor, Michigan)
#«Happy Xmas (War is Over)» (Lennon, Ono) – 3:37
#«I Don't Wanna Be a Soldier Mama» – 6:05
#«Imagine» – 3:02
#«How Do You Sleep?» (instrumental)
#«New York City» – 4:30
#«John Sinclair» (live, spilt inn på 1971 John Sinclair Freedom Rally på Crisler Arena in Ann Arbor, Michigan)
#«Scared»
#«God» – 4:09
#«Here We Go Again»
#«Gimme Some Truth» – 3:15
#«Oh My Love» (Lennon, Ono) – 2:44
#«Instant Karma!» – 3:20

*Liveversjonen av «Attica State» fra 1971 John Sinclair Freedom Rally i Ann Arbor, Michigan, og instrumentalversjonen av «How Do You Sleep?» er tidligere uutgitte spor.

## Utgivelsesdetaljer

## Referanser


## Eksterne lenker
*
Ola Brenden

**Ola Brenden** (født 1. mai 1967) er en norsk fotballtrener og tidligere fotballspiller som er sportssjef og hovedtrener for Nybergsund IL-Trysil. 

Han førte laget opp til 1. divisjon fotball for herrer i 2007.

Brenden var spiss. I sin aktive karriere spilte han stort sett for Nybergsund, hvor han er den nest mestskårende, med 138 mål på 258 kamper. I 1993 spilte han en sesong for Hamarkameratene i Tippeligaen.

Ola Brenden var nevø av Hallgeir Brenden.

## Referanser


## Eksterne lenker
* 
* Spillerprofil hos hamkam.no
Vest-Norden

**Vest-Norden** er et geografisk begrep som omfatter de vestlige delene av Norden: Færøyene, Island og Grønland. Noen ganger blir også Norge og Danmark tatt med. Begrepet er ellers lite brukt utenfor selve Vest-Norden. De vestnordiske landene (Færøyene, Island og Grønland) er samlet i Vestnordisk Råd, som igjen samarbeider tett med Nordisk råd.
Eleasar

**Eleasar** eller **Elasar** var ifølge Det gamle testamente sønn av Aron og den annen yppersteprest, og den første yppersteprest etter inngangen i det lovte land. Navnet betyr «Gud har hjulpet». Hans fetter, Elieser, hadde et navn som betyr «Min Gud er hjelper».

Eleasar ble salvet og innsatt som prest av Moses sammen med sin far og sine tre brødre. Han overtok som yppersteprest da Aron døde. Han var sannsynligvis yppersteprest hele tiden da Josva levde. 

Eleasar ble etterfulgt av sin sønn Pinhas som også ble prest og opptrer i Fjerde Mosebok kap. 25. Her berettes at «folket» drev utukt med moabittiske kvinner som innbød dem til ofringer for sine guder, og folket spiste og tilba gudene deres. En dag kom israelitten Simri, sønn av Salu, en av lederne i Simons stamme, og førte en midjanittisk kvinne kalt Kosbi inn blant sine egne landsmenn, «*foran øynene på [[Moses]] og hele Israels menighet, der de satt og gråt ved åpningen til telthelligdommen*». Da Pinhas så dette, stakk han et spyd «*tvers gjennom både israelitten og kvinnen, så det gikk inn i livet på henne*». Da stanset pesten som førte til mannefall blant israelittene; men 24&nbsp;000 var døde av den. Herren tilga israelittenes frafall for Pinhas' skyld, men sa til Moses: «*Angrip midjanittene og slå dem ned! For de angrep dere og la en listig felle for dere.*» 

## Referanser
Jordskjelvet i Basilicata 1857

**Jordskjelvet i Basilicata** skjedde den 16. desember 1857 i Basilicata-regionen i Italia sørøst for byen Napoli i Italia. Flere byer ble ødelagt og antall omkomne estimeres til 11&nbsp;000 – 12&nbsp;000. På den tiden var det tredje kraftigste jordskjelvet med magnitude 6,9 på Richters skala.

## Kilder
*
Skipsagent

En **skipsagent** assisterer og legger til rette for skip som anløper havner. Skipsagenten fungerer som et bindeledd mellom skipet og landbaserte aktører, og sørger for at alle praktiske og administrative forhold rundt anløpet blir håndtert.

Vanlige oppgaver for en skipsagent omfatter å motta bestillinger fra skipet og organisere nødvendige tjenester. Dette kan inkludere mannskapsbytte, proviantering, avfallshåndtering, bunkring (drivstofforsyning) og bestilling av los.

Skipsagenter har også ansvar for dokumenthåndtering knyttet til toll, immigrasjon, lastepapirer og havneavgifter. De opptrer ofte på vegne av rederiet overfor havnemyndigheter, losvesen, tollvesen og leverandører. En viktig del av arbeidet er å sørge for at skipet overholder gjeldende lover, forskrifter og sikkerhetskrav.

Yrket krever god lokalkunnskap, samt kjennskap til nasjonale og internasjonale maritime regelverk. Skipsagenter må ofte arbeide på uregelmessige tider, da skip anløper havner hele døgnet.

#### Kompetanse og bakgrunn
Det finnes ingen formell utdanning spesifikt for skipsagenter, men mange har bakgrunn fra maritime fag, logistikk eller spedisjon. Erfaring fra havnearbeid, shipping eller transportnæringen er vanlig. Gode språkferdigheter, særlig i engelsk, samt evne til å kommunisere effektivt og håndtere flere oppgaver samtidig, regnes som viktige egenskaper.

## Referanser
Skipsagent - Maritim Karriere
Working Class Hero: The Definitive Lennon

***Working Class Hero: The Definitive Lennon*** er et dobbelt samlealbum med John Lennons soloarbeid, utgitt i oktober 2005 i forbindelse med det som ville vært hans 65-årsdag. Samlingen inneholder de remixede og remasterede versjoner av sangene fra alle hans gjenutgitte studioalbum, inspisert av enken hans, Yoko Ono fra 2000 og frem til 2005. *Working Class Hero: The Definitive Lennon* ble godt mottatt kritisk og nådde nummer 11 i Storbritannia.

Albumet debuterte på Billboard 200 den 22. oktober 2005 som nummer 135. Den ble tre uker på listen.

Dette albumet inneholder alle sangene som var med på det tidligere utgitte Lennon samlealbumet *[[Lennon Legend]]*, selv om de er i en litt annen form. DVD-en inkludert på *Working Class Hero (2CD+DVD-Deluxe Pack)* utgitt av EMI den 23. oktober 2008 er utgitt tidligere som *Lennon Legend: The Very Best of John Lennon*.

## Sporliste
Alle sanger er skrevet av John Lennon, unntatt hvor annet står.
### Disk en
#«(Just Like) Starting Over» – 3:56
#«Imagine» – 3:02
#«Watching the Wheels» – 3:30
#«Jealous Guy» – 4:14
#«Instant Karma!» – 3:20
#«Stand By Me» (Ben E. King, Jerry Leiber, Mike Stoller) – 3:26
#«Working Class Hero» – 3:48
#«Power to the People» – 3:22
#«Oh My Love» (Lennon, Yoko Ono) – 2:44
#«Oh Yoko!» – 4:18
#«Nobody Loves You (When You're Down And Out)» – 5:07
#«Nobody Told Me» – 3:34
#«Bless You» – 4:37
#«Come Together» (Live) (Lennon/McCartney)– 4:22
#«New York City» – 4:31
#«I'm Stepping Out» – 4:06
#«You Are Here» – 4:07
#«Borrowed Time» – 4:29
#«Happy Xmas (War Is Over)» (Lennon, Ono) – 3:37

### Disk to
#«Woman» – 3:33
#«Mind Games» – 4:12
#«Out the Blue» – 3:22
#«Whatever Gets You thru the Night» – 3:27
#«Love» – 3:23
#«Mother» – 5:34
#«Beautiful Boy (Darling Boy)» – 4:01
#«Woman Is the Nigger of the World» (Lennon, Ono) – 5:16
#«God» – 4:09
#«Scared» – 4:36
#«#9 Dream» – 4:46
#«I'm Losing You» – 3:55
#* *[[John Lennon Anthology]]-versjonen fra 1998 med medlemmer fra [[Cheap Trick]] som backer Lennon*
#«Isolation» – 2:51
#«Cold Turkey» – 5:01
#«Intuition» – 3:08
#«Gimme Some Truth» – 3:15
#«Give Peace a Chance» – 4:50
#«Real Love» – 4:12
#* *John Lennon Anthology-versjonen fra 1998*
#«Grow Old With Me» – 3:20
#* *John Lennon Anthology-versjonen fra 1998*

## Eksterne lenker
*
Kong Gustaf Vs 70-årsmedalje

**Kong Gustaf Vs 70-årsmedalje** (svensk: *Gustaf V:s jubileumsminnestecken*) er en svensk dekorasjon tildelt i forbindelse med kong Gustaf V av Sveriges 70-årsdag 16. juni 1928. 

## Utforming
Minnemedaljen er utformet som en oval med kongelig krone over. Ovalen er av gull, med lys blå midtmedaljong som har en lys blå og hvit bord. Midtmedaljongen er prydet av Gustav Vs speilmonogram. På borden er innskriften «1858 16 JUNI 1928» plassert.

Medaljen er opphengt i et bånd av Serafimerordenens lys blå farge.

Medaljen ble tegnet av Ivar Tegnblom og utformet av Sven Kulle, med tilvirkning hos juveleren C. F. Carlman.

## Tildeling
Medaljen ble tildelt medlemmer av Sveriges og andre lands kongehus, ansatte ved hoffet og andre med tilknytning til dette, samt ansvarlige for innsamling av midler til jubileumsfondet i anledning kongens fødselsdag. Det ble til sammen utdelt 916 minnetegn.

## Se også
*Kong Gustaf Vs 90-årsmedalje

## Referanser


## Kilder
* Arvid Berghman: *Nordiska riddareordnar och dekorationer*, Malmö: John Kroon, 1949, s. 72
* Per Thornit: *The royal commemorative and coronation medals of Scandinavia 1892-1982*, København: Ordenshistorisk selskab, 1984, s. 83–84

## Eksterne lenker
* Konung Gustaf V:s jubileumsminnestecken, Stadsbiblioteket, Göteborg.
* Kungliga jubileums- och minnestecken, kungahuset.se.
Kong Gustaf Vs 90-årsmedalje

**Kong Gustaf Vs 90-årsmedalje** (svensk: *Gustaf V:s jubileumsminnestecken*) er en svensk dekorasjon tildelt i forbindelse med kong Gustaf V av Sveriges 90-årsdag 16. juni 1948.

## Utforming
Minnemedaljen er utformet som en oval bestående av kongens speilmonogram omkranset av korslagte palmegrener og med kongelig krone over. Ovalen er av gjennombrutt gull. Kronringen bærer innskriften «1858 16/6 1948». Medaljen ble utformet av sølvsmeden Erik Fleming og tilvirket av C. C. Sporrong & Co.

Medaljen er opphengt i et bånd av Serafimerordenens lys blå farge.

## Tildeling

Medaljen ble tildelt medlemmer av Sveriges og andre lands kongehus, ansatte ved hoffet og andre med tilknytning til dette, samt ansvarlige for innsamling av midler til jubileumsfondet til fordel for ideell frivillig ungdomsarbeid i Sverige. Det ble til sammen utdelt 770 minnetegn.

## Se også
*Kong Gustaf Vs 70-årsmedalje

## Referanser


## Litteratur
* Arvid Berghman: *Nordiska riddareordnar och dekorationer*, Malmö: John Kroon, 1949, s. 72-73
* Per Thornit: *The royal commemorative and coronation medals of Scandinavia 1892-1982*, København: Ordenshistorisk selskab, 1984, s. 85–87

## Eksterne lenker
* Kungliga jubileums- och minnestecken, kungahuset.se.
Unibet Arena

**Unibet Arena** er en innendørs flerbruksarena i Tallinn i Estland. Arenaen åpnet i november 2001 og er landets største kompleks av sitt slag. Den har rundt 7000 sitteplasser og en samlet publikumskapasitet på nærmere .

Arenaen huser vanligvis basketballkamper, idrettskonkurranser, messer, konferanser og konserter. Den var også vertskap for Eurovision Song Contest 2002.

Arenaen het opprinnelig *Saku Suurhall*, etter den daværende hovedsponsoren, bryggeriet Saku. Suurhall betyr «storhall». Fra 2023 er det svenske spillselskapet Unibet  arenaens nye hovedsponsor. Som følge av sponsorskiftet, skiftet arenaen navn til Unibet Arena. I 2023 gjennomgår bygget en større modernisering.

## Referanser


## Eksterne lenker
*
Kong Carl XVI Gustafs 50-årsmedalje

**Kong Carl XVI Gustafs 50-årsmedalje** (svensk: *Konung Carl XVI Gustafs jubileumsminnestecken*) er en svensk dekorasjon tildelt i forbindelse med kong Carl XVI Gustav av Sveriges 50-årsdag 30. april 1996. Medaljen ble tildelt medlemmer av Sveriges og andre lands kongehus, samt andre, i forbindelse med feiringen av kongens jubileum.

Minnemedaljen er utformet som en oval prydet av kongens monogram og med kongelig krone over. Ovalen er i gull. Medaljen er opphengt i et bånd av Serafimerordenens lys blå farge. Minnemedaljen ble tegnet av Ernst Nordin. 

Kong Harald og dronning Sonja er innehavere av *Kong Carl XVI Gustafs 50-årsmedalje*.

## Referanser
Hálkavárri

**Hálkavárri** er et fjell i Porsanger kommune i Finnmark. Det ligger rundt 20 kilometer sørøst for Lakselv. Fjellet er 1&nbsp;045 meter høyt, og er dermed det 19. høyeste fjellet i Finnmark, av fjellene med primærfaktor på minst 50 meter. Fjellet ligger innenfor Porsangmoen/Halkavarri skyte- og øvringsfelt.

## Se også
* Fjell i Finnmark

## Fotnoter



## Referanser
Kiek in de Kök (Tallinn)

**Kiek in de Kök** (norsk: *Kikk inn i kjøkkenet*) er et festningstårn i Gamlebyen i Tallin, i Estlands hovedstad.

Kiek in de Kök-navnet er ikke helt unikt; det er et nedertysk navn som i middelalderen ble tatt i bruk her og der nettopp om konkrete festningstårn. Man kunne fra disse høye byggverkene så å si kikke inn i kjøkkenene til borgerne i husene nedenfor.

Det aktuelle tårnet i Tallinn er en del av bestningsverkene til borgen Castrum Danorum. Det ble bygget som kanontårn sent på 1400-tallet, ca. 1475. Tårnet er 49,4 meter høyt, har en diameter på 17 m, og murene er 3–4 m tykke. Det var på sin tid det største av sitt slag i Nord-Europa.

Under Livlandskrigen ble tårnet delvis ødelagt (kanonkuler som er murt inn i veggene minner i dag om skadene), men ble senere gjenoppbygd. Det er nå helt restaurert til det useende det hadde på 1600-tallet og huser en del av Tallinns bymuseum, med en utstilling om Tallinns utvikling og militære historie.

## Eksterne lenker
*
Dissosiasjon (kjemi)

**Dissosiasjon** i kjemi og biokjemi er en generell prosess hvor molekyler, ioner eller radikaler separerer eller splittes opp til mindre molekyler, ioner eller radikaler.

## Se også
* Syrekonstanten

## Referanser
Peace, Love & Truth

***Peace, Love & Truth*** er et samlealbum med musikk som feiret John Lennon og Yoko Onos sanger for fred, kun utgitt på asiatiske og australske markeder i august 2005. *[[Working Class Hero: The Definitive Lennon]]* ble gitt ut i resten av verden i stedet for denne samlingen i oktober samme år.

Dette albumet ble utgitt med et digitalt system som begrenset kopiering i noen regioner.

## Sporliste
Alle sanger er skrevet av John Lennon, unntatt hvor annet er notert.
#«Give Peace a Chance» (Remiks 2005) – 6:11
#* *Med The Voices of Asia*
#«Gimme Some Truth» – 3:16
#«Love» – 3:22
#«Hold On» – 1:53
#«Give Peace a Chance» (Y2K+) – 3:54
#«Imagine» – 3:04
#«Bring on the Lucie (Freeda People)» – 4:13
#«Mind Games» – 4:13
#«I Don't Want to Be a Soldier» (Remiks) – 6:04
#«Instant Karma!» – 3:20
#«Power to the People» – 3:23
#«Real Love» (Kort versjon hvor tale er fjernet) – 4:08
#«Help Me to Help Myself» – 2:09
#«I Don't Wanna Face It» – 3:23
#«Bless You» – 4:37
#«Happy Xmas (War Is Over)» (John Lennon/Yoko Ono) – 3:34
#«Listen the Snow Is Falling» (Yoko Ono) – 3:10
#«Give Peace a Chance» – 4:54

## Eksterne lenker
* 
* The Beatles Studio nettsted
Kiek in de Kök

**Kiek in de Kök** er et navn som forekommer om noen festningstårn i det nordlige Europa. Navnet er nedertysk og ble i Middelalderen tatt i bruk her og der nettopp om konkrete festningstårn. Man kunne fra disse høye byggverkene så å si kikke inn i kjøkkenene til borgerne i husene nedenfor. 

Navneskikken er knyttet til hanseatene og til korsfarerordener som Den tyske orden.

Det er bevart flere slike tårn, som:

*Kiek in de Kök i Gdańsk
*Kiek in de Kök i Tallinn
*Kiek in de Köken i Magdeburg
Baskerland rundt 2009

**Baskerland rundt 2009** var den 49. utgaven av Baskerland rundt. Rittet gikk over seks etapper fra 6. til 11. april 2009.

Alle de 18 Protour-lagene ble invitert, i tillegg til Contentpolis-Ampo og Cervélo TestTeam.

Spanjolen Alberto Contador vant rittet sammenlagt for andre år på rad, og tok en liten hevn på Luis León Sánchez som fratok han seieren i Paris-Nice.

## Etapper
### Mandag 6. april - 1. etappe: [[Ataun]], 142 km

### Tirsdag 7. april - 2. etappe: Ataun > [[Villatuerta]], 169 km

### Onsdag 8. april - 3. etappe: Villatuerta > [[Éibar]], 163 km

### Torsdag 9. april - 4. etappe: Éibar > [[Güeñes]], 152 km

### Fredag 10. april - 5. etappe: Güeñes > [[Zalla]], 162 km

### Lørdag 11. april - 6. etappe: Zalla, 24 km (ITT)

## Sluttresultater
### Sammenlagt

### Poengtrøya

### Klatretrøya

### Sprinttrøya

### Lagkonkurransen

## Eksterne lenker
*
Jesse Ohene

**Jesse Ohene Aboagye** (født 21. desember 1985) er en norsk-ghanesisk tidligere fotballspiller.

## Karriere
Ohene begynte å spille for  da han var fire år gammel. Som 16-åring debuterte han for A-laget til Start. Høsten 2007 ble han utlånt til . Da kontrakten hans med Start gitt ut i 2008, signerte han en toårskontrakt med .  før han gikk til Løv-Ham kort tid før overgangsvinduet stengte i forkant av seriestarten for 2009-sesongen. Han ble imidlertid bare i klubben frem til høsten da han fikk et stipend slik at han kunne fortsette medisinstudiene sine i Polen. I løpet av tiden i Løv-Ham skåret han fire mål på 17 kamper.

Etter fotballkarrieren har Ohene jobbet som barnelege ved Sørlandet sykehus.

## Referanser


## Eksterne lenker
*
Estlands flyvåpen

**Estlands flyvåpen** (*Eesti Õhuvägi*) er den våpengrenen i Estlands forsvar som har ansvaret for de fleste luftstyrkene i landet.  Ett av deres hovedoppdrag er å bygge opp et luftovervåkningssystem, som skal være hjørnesteinen i luftsikkerheten og kontrollen av luftrommet i området, og en integrert del av Natos luftforsvarssystemer.

Sammen med Latvia og Litauen har Estland et radarnettverk under navnet BaltNet.

## Eksterne lenker
*  (estisk, engelsk)
Estlands marine

**Estlands marine** (*Eesti Merevägi*) er den våpengrenen i Estlands forsvar som har ansvaret for å beskytte estisk territorialfarvann.  I krisetilfeller skal marinen være klare til å forsvare innseilinger, havneområder og lede og samarbeide med allierte styrker.

Fra 1995 har marinen ryddet sjøminer i estiske farvann i nært samarbeid med andre østersjølands mariner. Hensikten er å finne og rydde gamle miner og bidra til tryggere ferdsel på sjøen.

## Eksterne lenker
*  (estisk, engelsk)
Estlands hær

**Estlands hær** er hovedgrenen i det estiske forsvaret.  Hærens hovedprioritet er å ta fram kapasiteter til å delta i internasjonale operasjoner og forsvare estisk territorium i samarbeid med allierte styrker.

Størrelsen på hærens fredsorganisasjon er rundt 3&nbsp;300, hvorav rundt 1&nbsp;500 er vernepliktige.  Hærsjefen er for tiden oberst Indrek Sirel.

## Historie
I april 1917 utstedte mobiliseringsdepartementet i den russiske generalstaben en ordre om å samle estisk militært personell i deres hjemland.  Den første etniske estiske militæravdelingen ble dannet 20. mai 1917 når den russiske krigsministeren ga sin tillatelse til å opprette 1. estiske regiment.  Oberst Aleksander Tõnisson ble utnevnt til sjef for den nye avdelingen, som besto av 32 offiserer og 3&nbsp;372 mannskaper.  1. regiment ble så overført fra Virumaa til Rakvere for å fortsette oppbyggingen, og nådde etter hvert sin maksimale størrelse på 118 offiserer og 10&nbsp;151 mannskaper.  Gjennom sin eksistens var regimentet tjenestested for 216 offiserer og 11&nbsp;538 mannskaper.  Regimentet var grunnlag for dannelsen av nasjonale soldater, offiserer, avdelinger og til slutt hele forsvaret.

To år etter slutten på den estiske uavhengighetskrigen (1918–20) besto den estiske hæren av 3 feltdivisjoner og et antall uavhengige bataljoner og kompanier.

Estlands landområde var litt over 67 tusen km² med en befolkning på rundt 1,5 millioner.  De væpnede styrkene hadde totalt 12&nbsp;000 mann.  Verneplikten for hæren var på 18 måneder for infanteriet og 24 måneder for andre troppetyper.  Til esternes fordel var sjøen Peipus som tjente som naturlig forsvarslinje.

## Organisasjon

Hærens operative styrker omfatter en infanteribrigade og et sikkerhetsapparat.  Hæren har ambisjon om å sette opp en deployerbar taktisk gruppe og noen støtteavdelinger.  Infanteribrigaden fungerer som treningsavdeling.  Sikkerhetsapparatet vil ha militære oppgaver i territorialforsvaret samt noen sivile støtteoppgaver.

*  1. infanteribrigade
**  Jegerbatalajonen
** Kalevi infanteribataljon
**  Logistikkbataljonen
*  Nordøstre forsvarsdistrikt (Tapa)
**  Ingeniørbataljonen
**  1. artilleribataljonen
**  Luftvernbataljonen
**  Sentraløvelsesfeltet
**  Viru infanteribataljon
* Nordre forsvarsdistrikt (Tallinn)
**  Sambands- og stabsbataljonen
**  Gardebataljonen
* Søndre forsvarsdistrikt (Tartu)
**  Kuperjanov infanteribataljon
* Vestre forsvarsdistrikt (Pärnu)

## Utrustning
Hæren har vært satt opp med en blanding av vestlig og østblokk-materiell, men har ambisjoner om full Nato-integrasjon, så trenden er å ta i bruk mer og mer vestlig materiell.

Pansrede personellkjøretøyer er hovedsakelig Sisu XA-180 6&times;6 og BTR-80 8&times;8.  Ildstøtte besørges med Soltam 81&nbsp;mm og M/41D 120&nbsp;mm bombekastere, panservern besørges med en hel rekke forskjellige systemer.  Luftvernartilleriet er satt opp med ZU 23-2 maskinkanoner og Mistral bakke-til-luft-missiler.  Personlig våpen er for de fleste enten Ak 4 7,62 mm automatgevær eller Galil i 5,56 mm.

## Referanser


## Eksterne lenker
*  (estisk, engelsk)
Iver Sletten

**Iver Sletten** (født 1974) er en norsk tidligere fotballspiller som har spilt for Hamarkameratene, Skeid og Groruddalen. Han var angrepsspiller og fikk eliteseriekamper for Ham-Kam og Skeid i henholdsvis 1995 og 1999 med tilsammen 29 kamper og fire mål.

## Eksterne lenker
* HamKam.no – Slettens spillerprofil hos Hamarkameratene
Svartfjellet

**Svartfjellet** kan vise til et av flere fjell i Norge:

*Svartfjellet (Loppa) – i Loppa kommune i Finnmark
*Svartfjellet (Kvalsund) – i Kvalsund kommune i Finnmark
*Svartfjellet (Kvænangen) – i Kvænangen kommune i Troms
*Svartfjellet (Nordreisa) – i Nordreisa kommune i Troms
*Svartfjellet (Lenvik) – i Lenvik kommune i Troms
*Svartfjellet (Orkdal) – i Orkdal kommune i Sør-Trøndelag
*Svartfjellet (Rendalen) – i Rendalen kommune i Hedmark
Svartfjellet (Loppa)

**Svartfjellet** (nordsamisk: *Čáhppesčohkka *) er et fjell i Loppa kommune i Finnmark. Fjellet ligger like øst for isbreen Svartfjelljøkelen, og bare 2,5 kilometer vest for Nuvsfjordbotn, innerst i Nuvsfjorden.

Fjellet ble lenge regnet som det høyeste fjellet i Finnmark, men dette viste seg å være basert på en feilmåling. Finnmarks høyeste punkt ligger derimot på breen Øksfjordjøkelen noen få kilometer lenger sør, og Finnmarks høyeste fjellet, Loppatinden, ligger like ved. Den lå tidligere under isen og fikk sitt navn en gang mellom 2005 og 2011.

## Referanser
Zoran Jolevski

**Zoran Jolevski** (født 16. juli 1959) er en makedonsk diplomat og politiker. Han har vært forsvarsminister og sitt lands ambassadør i USA. 

I november 2008 ble han utnevnt til sjefforhandler i den makedonske navnekonflikten. Han jobbet ved ambassaden i Washington, DC. Han har en doktorgrad i internasjonal økonomi fra St. Kyrill og St. Method-universitetet i Skopje. Han fungerte som generalsekretær på slutten av president Boris Trajkovskis presidentperiode fra 2000 til 2004.

Han er gift med Suzana Jolevska, og de har to sønner.

## Se også
* Den makedonske navnekonflikten
* Boris Trajkovski

## Referanser


## Eksterne lenker
* The Washington Diplomat Newspaper – Ambassador Profil
* Ambassaden i republikken Makedonia
Gråbrödraklostret i Stockholm

**Gråbrödraklostret** (eller *Gråmunkeklostret*) i Stockholm var et fransiskanerkloster som ble grunnlagt på nåværende Riddarholmen i 1270 gjennom en donasjon av kong Magnus Ladulås i henhold til en nedtegnelse i klosterets *diarium*. Deler av klosteret finnes bevart rundt Riddarholmskyrkan, som var en del av klosteranlegget. Riddarholmskyrkan er Stockholms eldste kirke.

I 1527 ble klosteret stengt i forbindelse med reformasjonen i Sverige. Bygningene ble da omgjort til et allment hospital. Hospitaltet ble dog flyttet til Danviken allerede i 1551, antagelig på grunn av plassmangel. Stedet ble da plass for Trivialskolan som ble der fram til 1666

I *[[Erikskrøniken]]* fra rundt 1325 nevner øya og klosteret: *«Å en holme, het Kidaskär, ett kloster lot han mura där, så vänt och så höveligt, att i hans rike var ej annat slikt. Kyrkan är vän och stor och haver en fagran, ljusan kor, svigbågarne äro lagda med gull, där är mycket folk i, då hon är full. Det kloster gav han barfotabröder, där bad han lägga sig, då han var döder.»*

Her blir øya kalt for Kidaskär (*Kidhaskär*) hvor første ledd *Kidh* er østnorrønt (gammelsvensk) for killing, *kiðlingr*. Øya ble antagelig brukt til å la geiter gresse der. Da munkene flyttet til øya gikk det gamle navnet tapt og ble erstattet av Gråbrödraholm, Gråmunkeholm eller Munckholmen. Dagens navn er Riddarholmen, et navn som gjenspeiler en annen tid.

## Bevarte rester av klosteret

Klosterkyrkan eller Riddarholmskyrkan er bevart og blir i dag betraktet som det eldste byggverk i sentrale Stockholm.

I Östra Gymnasiehuset finnes også en del av klosterets tidligere lengde som avgrenset klostergården i vest og deler av klostermuren og klosterets kjeller er også bevart. Det finnes også et bevart klosterrom med et stjernehvelv som man antar ble dekorert av Albertus Pictor, en tysk-svensk maler som døde i 1509.

## Referanser


## Litteratur
* Henrik Roelvink (2008): *Riddarholmens kyrka och kloster: varför är Sveriges kungar begravda hos franciskanerna?* Stockholm Veritas.
*Nordisk familjebok
Amguema

**Amguema** (russisk: Амгуэ́ма) er ei elv i republikken Tsjukotka i Russland. Elva er 498 kilometer lang, og har et nedbørfelt på . Elva har sitt utspring i Anadyrfjellene, og renner derfra først mot sør, deretter østover, før den igjen snur og renner mot nord til munningen i Tsjuktsjerhavet. Den største sideelva er Tsjantalvejergyn, som kommer fra vest. 

De største bosetningene ved elva er Amguema (600 innb.), som ligger der elva snur mot nord, og Jultin lenger ned langs elva. De fleste som bor i Amguemas nedbørfelt er tsjuktsjere. 

## Referanser


## Eksterne lenker
*
Bonden (fjelltopp)

**Bonden** er et fjell i Kongsberg kommune i Buskerud. Det har en høyde på 648&nbsp;meter over havet og ligger sørvest for innsjøen Mykle og like ved grensen mot Telemark fylke og kommunene Siljan og Skien.

Fra Bonden har man vid utsikt til Lifjell i vest, Skrimfjella og Blefjell i nord og Vealøs i sør.

## Referanser
Marius Våreid

**Marius Våreid** (født 27. mai 1975), er en norsk musiker, musikkprodusent og DJ. Han har i mange år vært aktiv på den såkalte Oslo-disco-scenen, både som solo-produsent og som medlem av Ytre Rymden Dansskola.  

På slutten av 1990-tallet og begynnelsen 2000-tallet var Våreid med i jazz/electronica-duoen Päronsoda.

Våreid er bosatt i Langesund i Telemark.

## Diskografi
**Album:**
* *Telemark* (Full Pupp, 2011)

**Singler (utvalg):**
* «Skumle Planer» / «Tropisk Storm» (12") (Full Pupp, 2008) 
* «Vallafaret» (12") (Full Pupp, 2010) 
* «Sang til Sara» (12") (Full Pupp, 2011)
* «Telemark» (12") (Full Pupp, 2012)

## Referanser